Rīgā

\_\_\_\_\_\_\_\_\_\_\_\_\_\_\_\_Nr.\_\_\_\_\_\_\_\_\_\_\_\_\_

Uz 27.05.2021. VSS-483 (prot. Nr.21, 13.§)

Kultūras ministrijai

*Par plāna projektu (VSS – 483)*

Labklājības ministrija ir izskatījusi Kultūras ministrijas izstrādāto plāna projektu “Saliedētas un pilsoniski aktīvas sabiedrības attīstības plāns 2021.- 2023.gadam” (VSS-483) un atbalsta tā turpmāko virzību, vienlaikus izsakot šādu priekšlikumu:

* lūdzam aktualizēt plāna projekta 74.zemsvītras piezīmi un izteikt to šādā redakcijā:

“Aktivitāte tiek īstenota ESF darbības programmas 2014.-2020.gadam “Izaugsme un nodarbinātība” 9.1.4.specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4.pasākuma “Dažādību veicināšana (diskriminācijas novēršana” ietvaros. Atsevišķas pasākuma aktivitātes ir ietvertas arī Sociālās aizsardzības un darba tirgus politikas pamatnostādnēs 2021.-2021.gadam (izsludinātas valsts sekretāru sanāksmē 13.05.2021.), Sieviešu un vīriešu vienlīdzīgu tiesību un iespēju veicināšanas plānā 2021.-2023.gadam (izsludināts valsts sekretāru sanāksmē 13.05.2021.), gan arī Plānā personu ar invaliditāti vienlīdzīgu iespēju veicināšanai 2021.-2023.gadam (izsludināts valsts sekretāru sanāksmē 13.05.2021.).

Attiecībā uz plāna projekta sadaļā “IV Pasākumi mērķa sasniegšanai” 3.rīcības virzienā “Integrācija” iekļauto 3.2.5.uzdevumu “*Romu līdzdalības veicināšana un kultūras savpatnības saglabāšana*”, kas tostarp paredz romu mērķauditorijas iesaisti sociālā atbalsta programmās un pasākumos, īpaši ESF atbalsta pasākumos, informējam, ka 2021.- 2027.gada plānošanas periodā Labklājības ministrijas plānoto ES fondu pasākumu ietvaros nav paredzēts specifisks atbalsts romu mērķauditorijai, taču romi būs kā viena no mērķa grupām ESF pasākumā “Atbalsta pasākumi diskriminācijas riskam pakļautajām grupām vienlīdzīgu iespēju un tiesību realizēšanai dažādās dzīves jomās”, kuras  ietvaros plānoti pasākumi un pakalpojumi, kas veicinātu aktivitātes dzimumu segregācijas mazināšanai izglītībā un darba tirgū, personu ar invaliditāti un funkcionāliem traucējumiem pilnvērtīgas dzīves nodrošināšanai, personām virs 50 gadu vecuma sociālās iekļaušanas veicināšanai un sociālās atstumtības mazināšanai. Minēto pasākumu plānots organizēt kā atklātu projektu iesniegumu atlasi, kurā finansējuma saņēmēji būs nevalstiskās organizācijas, tādējādi būs iespēja plānot un īstenot projektus, kas vērsts uz atbalstu romiem. Arī pamatnostādņu projektā “Sociālās aizsardzības un darba tirgus politikas attīstības pamatnostādnes 2021. – 2027.gadam” netiek plānoti specifiski, tieši uz romu iekļaušanu vērsti pasākumi, taču romi līdztekus citām mērķa grupām var saņemt atbalstu dažādu pamatnostādņu projektā plānoto pasākumu ietvaros.

|  |  |  |
| --- | --- | --- |
| Valsts sekretārs | *Dokuments parakstīts ar drošu elektronisko parakstu un satur laika zīmogu* | I.Alliks |

S.Vasiļjeva, 67021559

sanita.vasiljeva@lm.gov.lv

21-N/8556

329